Document ID: /roh_data/filtered/fineweb-2-filterrobots_roh.jsonl.gz/5389

Installaziuns da artists sco Not Vital, Roman Signer, Dominik Zehnder ed auters fan dal parc emblidà dal Rosenhügel in lieu per chattar inspiraziun.
Il num da l'exposiziun «Inscunters» è gia per ils artists stà program. Uschia han els creà ovras ch'han da far insatge cun il Rosenhügel, cun l'istorgia ubain cun la vegetaziun.
Las installaziuns èn tuttas contemporanas. Quai vul dir ch'ellas na suandan betg ad in stil, ina tecnica u ad in concept spezial. Tut sa maschaida fitg bain cun tut ils aspect dal Rosenhügel. Seraina Peer, che fa ils guids tras l'exposiziun, declera:
I duess esser in lieu da recreaziun.
L'exposiziun avra las portas l'emprim da zercladur. Tut ils artists vegnan ad esser là per explitgar lur ovras d'art. L'occurenza cumenza da las 13:00 cun in apero. Tut en tut vegn l'exposiziun a restar sur la stad ora fin ils 29 da settember.
TSG 17:40